Լյուդիվին Սանիե - Վիքիպեդիա՝ ազատ հանրագիտարան
Լյուդիվին Սանիե
ֆր.՝ Ludivine Sagnier
հուլիսի 3, 1979(1979-07-03)[1][2][3] (40 տարեկան)
Conservatoire à rayonnement régional de Versailles?
Kim Chapiron?
Նիկոլա Դյուվոշել
Լյուդիվին Սանիե (ֆր.՝ Ludivine Sagnier, հուլիսի 3, 1979(1979-07-03)[1][2][3], Սեն Կլու), կինոյի և թատրոնի ֆրանսիացի դերասանուհի:
Լյուդիվին Սանիեն ծնվել է 1979 թվականի հուլիսի 3-ին Ֆրանսիայի Իվելին դեպարտամենտի Լա Սելլ Սեն Կլու բնակավայրում: Մայրը քարտուղարուհի էր, հայրը՝ անգլերենի դասախոս, պրոֆեսոր Փարիզի համալսարանում[4]:
Լյուդիվինը վեց տարեկանից հաճախել է թատերական դասընթացների: Դեռ մանուկ հասակում՝ 1989 թվականին հանդես է եկել իր առաջին կինոդերով «Ամուսիններ, կանայք, սիրուհիներ» կինոնկարում: Մեկ տարի անց ամառային արձակուրդի օրերին նկարահանվել է «Սիրանո դը Բերժերակ» ֆիլմում, որտեղ գլխավոր հերոսի դերը կատարում էր աշխարհահռչակ դերասան Ժերար Դեպարդիեն: 1992 թվականին Լյուդիվինը հրավիրվել է խաղալու «Ֆոնտեն ընտանիքը» հեռուստասերիալում, այնուհետև դերեր է կրկնօրինակել «Իմ աղջիկը» և «Լեոն» կինոնկարներում: Դպրոցն ավարտելուց հետո ընդունվել է փարիզյան Սորբոնի համալսարանի բանասիրական ֆակուլտետը, այստեղ սովորելու տարիներին մասնակցել է ուսանողական ներկայացումների բեմադրմանը:
2003 թվականը առանձնապես հաջողակ էր երիտասարդ դերասանուհու համար, որն այդ տարի երեք կինոնկարներում հանդես է եկել գլխավոր դերերի կատարմամբ: Խոսքը «Կրքի նշաններ», «Աղջնակ Լիլին» և «Փիթր Փեն» ֆիլմերի մասին է: 2006 թվականին նա նկարահանվել է «Ես սիրում եմ քեզ, Փարի՛զ» կինոալմանախի մեջ ներառված կինոնովելներից մեկում; Հաջորդ տարում դերակատարումներով հանդես է եկել այնպիսի բարձրարվեստ ֆիլմերում, ինչպիսիք են կինոռեժիսոր Լորան Տիրանի «Մոլիերը», Կլոդ Շաբրոլի «Երկու կես արված աղջիկը», Կլոդ Միլլերի «Ընտանեկան գաղտնիք»-ը, Քրիստոֆ Օնորեի «Բոլոր երգերը սիրո մասին են»-ը: Ընդ որում՝ «Ընտանեկան գաղտնիք» կինոնկարում կատարած ստեղծագործական բարձրարվեստ աշխատանքի համար ներկայացվել է ազգային «Սեզար» կինոմրցանակի: Դրանից երեք-չորս տարի առաջ՝ 2003 թվականին նա արդեն մեկ անգամ արժանացել էր այդ բարձր պարգևին «Լողավազան» կինոնկարում կանացի երկրորդական դերի լավագույն կատարման համար:
Լյուդիվին Սանիեն Տորոնտոյի 2007 թ. կինոփառատոնում
Մի շարք կինոնկարների («Ջրի կաթիլներ՝ այրվող քարերին», «Լավ պլան», «Աղջնակ Լիլին» և այլն) բավականին տևական տեսարաններում Սանիեն հանդես է գալիս մերկացած: Իսկ «Լողավազան»-ում իր մասնակցությամբ տեսարանների առնվազն կեսում նա թոփլես է[5]:
2011 թվականի ապրիլին և հունիսին Լոս Անջելեսում անցկացված երկու տարբեր կինոփառատոներում ցուցադրվել են Լյուդիվին Սանիեի մասնակցությամբ երեք կինոնկարներ[6]:
2004 թվականին «Ավանտյուրա» ֆիլմի նկարահանումների ժամանակ սիրավեպ է սկսվել Լյուդիվին Սանիեի և դերասան Նիկոլյա Դյուվոշելի միջև, 2005 թվականին ծնվել է նրանց դուստրը՝ Բոնին, բայց կարճ ժամանակ անց նրանք բաժանվել են: 2009 թվականի հունվարի 12-ին դերասանուհին լույս աշխարհ է բերել երկրորդ դստերը՝ Լի-Լանին, որին ունեցել է իր կյանքի ներկայիս ուղեկցից՝ ռեժիսոր Կիմ Շապիրոնից:
1999 — Acteurs à l'Écran — Prix Musidora — կարճամետրաժ կինոնկար («Աննայի ուղին,,)
2002 — Կաննի կինոփառատոն — Chopard Trophy — կանացի հայտնություն
2002 — Բեռլինի կինոփառատոն — Արծաթե արջ («8 կին»)
2002 — European Film Awards («8 կին»)
2003 — Չիկագոյի միջազգային կինոփառատոն — Silver Hugo («Աղջնակ Լիլին»)
Լյուդիվին սանիեն Կաննի կինոփառատոնում, 2010 թ.
Սեզար մրցանակ
2004 — կանացի երկրորդական դերի լավագույն կատարում («Լողավազան»)
2003 — ամենախոստումնալից դերասանուհի («8 կին»)
2008 — կանացի երկրորդական դերի լավագույն կատարում («Ընտանեկան գաղտնիք»)
2003 — հանդիսատեսի համակրանքի մրցանակ՝ լավագույն դերասանուհուն («Լողավազան»)
2003 — կանացի երկրորդական դերի լավագույն կատարում
↑ 1,0 1,1 German National Library, Berlin State Library, Bavarian State Library et al. Record #131843230 // Gemeinsame Normdatei — 2012—2016.
↑ Tang Jean (6 July 2003)։ «MORE THAN MEETS THE EYE»։ The Boston Globe
↑ Dermansky Marcy։ «Swimming Pool»։ About.com։ Վերցված է 2009-07-18
↑ Lawlor Michael Jack։ «Ludivine Sagnier's Wounded Souls»
Լյուդիվին Սանիե Internet Movie Database կայքում
BNE: XX4680500 · BNF: 14048869n · GND: 131843230 · ISNI: 0000 0001 1680 9638 · LCCN: no2003065347 · NKC: pna2007370831 · NTA: 317890395 · SUDOC: 070507309 · VIAF: 85111771
Ստացված է «https://hy.wikipedia.org/w/index.php?title=Լյուդիվին_Սանիե&oldid=6200169» էջից
Այս էջը վերջին անգամ փոփոխվել է 4 Մարտի 2019 թվականի ժամը 09:30-ին: